ભારતીય સમય અનુસાર ગઈકાલે સવારે લગભગ સાડા નવ વાગે જણીતા હોલીવુડ એક્ટર કેવિન સ્પેસી દ્વારા એક ટ્વીટ દ્વારા ઓફિશિયલી પોતે ગે હોવાનો સ્વીકાર કરતા જ ખળભળાટ મચી ગયો હતો. કેવિન સ્પેસીએ જો કે આ એકરાર તેના આગલા દિવસે એક અન્ય હોલીવુડ અદાકાર એન્થની રેપ્પ દ્વારા લગાવવામાં આવેલા આરોપનો જવાબ આપતી વખતે કર્યો હતો. એન્થની રેપ્પનો આરોપ શું હતો અને તેનો કેવિન સ્પેસી દ્વારા શો જવાબ આપવામાં આવ્યો તે જાણીએ એ પહેલા એટલું જાણી લેવું જરૂરી છે કે કેવિન સ્પેસીના જવાબ આપવાની સાથેજ હોલીવુડનો દંભી ચહેરો તમામ સમક્ષ ખુલ્લો પડી ગયો હતો.